钦定古今图书集成/方舆汇编/职方典/第1214卷 > 《初放》东方朔
## 钦定古今图书集成/方舆汇编/职方典/第1214卷 > 《初放》东方朔

惟往古之得失兮，览私微之所伤。尧舜圣而慈仁兮，
后世称而弗忘。齐桓失于专任兮，彝吾忠而名彰。晋

古以行恩兮，封比干之丘陇。贤俊慕而自附兮，日浸
淫而合同。明法令而修理兮，兰芷幽而有芳。苦众人
之妒予兮，箕子寤而佯狂。不顾地以贪名兮，心怫郁
而内伤。联蕙芷以为佩兮，过鲍肆而失香。正臣端其
操行兮，反离谤而见攘。世俗更而变化兮，伯夷饿于
首阳。独廉洁而不容兮，叔齐久而逾明。浮云陈而蔽
晦兮，使日月乎无光。忠臣贞而欲谏兮，谗谀毁而在
旁。秋草荣其将实兮，微霜下而夜降。“商风肃而害生
兮，百草育而不长。众并谐以妒贤兮，孤圣特而易伤。
怀计谋而不见用兮，岩穴处而隐藏。成功隳而不卒
兮，子胥死而不葬。世从俗而变化兮，随风靡而成行。
信直退而毁败兮，虚伪进而得当。追悔过之无及兮，
岂尽忠而有功？废制度而不用兮，务行私而去公。终
不变而死节兮，惜年齿之未央。将方舟而下流兮，冀
幸君之发蒙。”痛忠言之逆耳兮，恨《申子》之沉江。愿悉
心之所闻兮，遭值君之不聪。不开寤而难道兮，不别
横之与纵。听奸臣之浮说兮，绝国家之久长。灭规矩
而不用兮，背绳墨之正方。离忧患而乃寤兮，若纵火
于秋蓬。业失之而不救兮，尚何论乎祸凶。彼离畔而
朋党兮，独行之士其何庸？日渐染而不自知兮，秋毫
微哉而变容。众轻积而折轴兮，原咎杂而累重。赴湘
沅之流澌兮，恐逐波而复东。怀沙砾而自沉兮，不忍
见君之蔽壅。